**Nye I/O Safety moduler og udvidede funktioner til SafetyBridge systemet**

De nye SafetyBridge I/O moduler fra Phoenix Contact udvider det netværks-uafhængige SafetyBridge system hvad angår fleksibilitet, funktionalitet og anvendelsesområder. De nye moduler omfatter Safety indgangsmoduler med flere indgange og et nyt logikmodul med mange flere funktioner.

Logikmodulet kan nu kommunikere med op til 16 Safety I/O moduler. Sammen med indgangsmodulerne, der hver har 16 safety indgange, kan en ”SafetyBridge island” have op til 256 safety indgange. Op til 31 af disse ”islands” kan installeres på en standard kontroller og udveksle data med denne. Disse ”islands” er i stand til at udveksle sikkerhedssignaler med hinanden. SafetyBridge teknologi er derfor fuldt ud egnet til installation i større og modulært opbyggede maskiner og systemer. Modulerne og sikkerhedslogikken konfigureres med den gratis software Safeconf.

Der er 14 forskellige sikkerhedsfunktionsmoduler i alt, som dækker langt de fleste funktioner i et safety system. Denne sikkerhedsløsning er uafhængig af netværk og controller, hvilket gør den meget fleksibel hvad angår integration af funktionel safety i maskiner og systemer. De sikre moduler kan sammen med ikke sikre Inline I/O’er fordeles i netværket.

For yderligere information kontakt Product Manager Per Andersen, pandersen@phoenixcontact.dk.